NaiveNeuron/SloPal huggingface dataset:
Beblavý, Miroslav, poslanec NR SR (2018-02-07):
Ďakujem pekne. No muselo to mnohých kolegov naozaj sa niekde dotknúť, čo som povedal, lebo také riešenie mojej osoby zo všetkých uhlov som tu už chvíľu nepočul, no ale to už je cena za poslaneckú prácu. Aby som reagoval. Klubu ĽSNS chcem teda poďakovať aj za množstvo faktických poznámok, ale zároveň chcem požiadať, aby usporiadali nejakú internú poradu o mojej osobe, lebo keď traja poslanci povedia každý niečo diametrálne odlišné, potom nie je dobré, keď ani taká strana ako ĽSNS nemá jednotný názor ma moju osobu. A potom ja to budem brať vážnejšie, keď mi uznesením poslaneckého klubu pošlete teda stanovisko k môjmu životopisu a k mojej osobe. K tomu zvyšnému, čo tu bolo povedané, my naozaj máme dnes situáciu, kde sme veľmi nevyrovnaná ekonomika. Na jednej strane, ako bolo povedané, veľké množstvo neobsadených pracovných miest, na druhej strane veľké množstvo ľudí bez práce. My by sme sa nemali tváriť, že na Slovensku nezamestnanosť už nie je, ona je stále jedna z vyšších, len oproti tomu, na čo sme tu boli historicky zvyknutí kvôli tomu, čo sa dialo s naším hospodárstvom, to zrazu vyznieva celkom fajn. Ale môžem vás uistiť, že v každej štandardnej krajine by táto nezamestnanosť bola stále považovaná za veľmi vysokú. Navyše ona je koncentrovaná v niektorých regiónoch, kde je stále pomerne katastrofálna. A plus, ako povedali viacerí kolegovia, veľká časť tej nezamestnanosti, teda zníženia je o práci v zahraničí, čo môžme brať ako akceptovateľnú dočasnú náhradu, ale nie ako trvalé riešenie, ktorým sa môžeme chváliť. Takže z toho titulu my máme veľmi nevyrovnanú ekonomiku, ekonomiku, ktorá naozaj v niektorých miestach už nevie nájsť ľudí. Popritom má ale veľké množstvo práceschopných ľudí v zahraničí a zároveň má v regióne kopec ľudí, ktorých dlhodobo zamestnať nevie alebo nechce. Ja som poukazoval na to, že dlhodobo zlyhávajú vlády Roberta Fica v riešení týchto problémov a tie problémy sa nezmierňujú, a za tým si stojím. Pán kolega Tomáš, keby ste poriadne počúvali, vedeli by ste, o čom som hovoril. Pretože nie sú podstatné absolútne čísla, ale tie vnútorné diskrepancie. Áno, celková nezamestnanosť nám padla, ale regionálne rozdiely takmer zostali. Kým toto nevyriešime, budeme veľmi frustrovaná a nedobre žijúca krajina. Ďakujem.
Hrnko, Anton, poslanec NR SR (2016-04-22):
Ďakujem, pán predsedajúci. Pán poslanec Viskupič, ja som vás počul na výbore pre európske záležitosti, kde ste sa odvolávali aj na najvyššieho. No po vypočutí aj tohto vášho prejavu, aj ďalších prejavov ako veriaci človek musím povedať, že verím v to, že Pán Boh nikdy nepotrestá túto krajinu tým, že strana, akú reprezentujete vy, by ju niekedy spravovala. Za to sa budem aj modliť. Ale nie k tomu som chcel hovoriť. Váš prejav v niektorých záležitostiach bol skutočne taký, že sa dalo nad tým zamyslieť, nebol taký sadomasochistický, ako, som si to vypočul, iný prejav, kde rečník hovoril, že do tejto krajiny nič nikdy pozitívne z východu sem nedošlo. Nuž to je sadomasochizmus, pretože aj naši predkovia sem prišli z východu, aj predkovia Maďarov sem prišli z východu. Takže neviem inak sa to nedá pomenovať. A je to aj neúcta k tým 6-tisíc alebo koľko vojakom, ktorí ležia na Slavíne, ktorí sem tiež podľa tohto rečníka nič pozitívneho nedoniesli. Ale v podstate de gustibus non est disputandum, ako sa hovorí u nás na Záhorí. Len jedna vec. A teraz ide o česť tých ľudí, ktorých som mal tú možnosť jeden rok ako generálny riaditeľ pamiatkového úradu, vtedy sa to ináč volalo, zastupovať. Keď rozprávate o hrade, aj to vyjadrenie, ktoré ste tu pred chvíľou prečítali, to je znôška klamstiev, neprávd a nehoráznych lží. Ja som túto otázku ako odborník prediskutoval nielen s pamiatkarmi, ale aj s archeológmi, nielen červenými, ale aj modrými, aj iných politických orientácií. Všetci povedali, že nič sa tým pamiatkam, ktoré sú tam nestalo... (Prerušenie vystúpenia časomerom.)
R. Fico, poslanec: (2005-01-20):
Ako je všeobecne známe, príslušné súdy postúpili na Špeciálny súd konkrétne veci, ale vzhľadom na personálnu neobsadenosť Špeciálneho súdu sa s týmito prípadmi momentálne nič nedeje. Aby sme preto pomohli funkčnosti tejto inštitúcie, navrhuje sa v novelizácii Trestného poriadku, aby veci, ktoré už boli postúpené na Špeciálny súd, sa vrátili naspäť na príslušné okresné a krajské súdy, ktoré ich vybavia, s tým, že na Špeciálny súd by potom patrili iba tie veci, kde trestné stíhanie začalo až po 1. septembri 2004. To je tá časť, ktorá sa týka Trestného poriadku. A myslím si, že ak by Národná rada Slovenskej republiky tento návrh podporila, tak sfunkčníme prejednávanie závažných trestných činov. Druhá časť tejto novelizácie sa týka dočasného pridelenia sudcu na Špeciálny súd. Súčasná právna úprava neumožňuje, aby na Špeciálny súd bol sudca dočasne pridelený, preto táto novelizácia alebo tento návrh zákona, ako je predložený, ráta aj s takouto možnosťou. Prosím poslanecký zbor o podporu tohto síce drobného návrhu zákona, ale svojím obsahom pomerne dôležitého. Ďakujem pekne.
Fico, Robert, predseda vlády SR (2017-04-06):
(Povedané súbežne s predsedajúcim.) ... že čo je dnes predmetom našeho rokovania. (Výkriky z pléna.)
Danko, Andrej, podpredseda NR SR (2024-09-11):
Ďakujem. Na vystúpenie pána poslanca žiadna faktická. Pán poslanec Viskupič ako posledne prihlásený.
M. Hort, podpredseda NR SR: (2008-06-18):
Páni kolegovia, poprosím o pokoj. Nech sa páči, pán poslanec.
P. Hrušovský, predseda NR SR: (2003-07-04):
(Hlasovanie.) 135 prítomných, 103 za návrh, 6 proti, 25 sa zdržalo, 1 nehlasoval. Návrh sme schválili. Ďakujem, pán poslanec. Teraz prosím pána poslanca Vavríka, aby ako spoločný spravodajca k vládnemu návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky a zákon č. 320/2002 Z. z. o brannej povinnosti v znení zákona č. 512/2002 Z. z. , uvádzal jednotlivé návrhy na hlasovanie. Pán poslanec Vavrík. R. Vavrík, poslanec: Vážený pán predseda, pán minister, kolegyne, kolegovia, budeme hlasovať zo spoločnej správy o bodoch 1, 3, 5, 6, 10, 11, 13 a 14. Opätovne upozorňujem, ako včera, že bod 8 som navrhol vyňať z tejto skupiny a tieto body, ktoré som prečítal, gestorský výbor odporúča Národnej rade schváliť.
Šeliga, Juraj, podpredseda NR SR (2020-09-29):
Pani poslankyňa Cigániková.
Glváč, Martin, podpredseda NR SR (2018-09-13):
Pán poslanec Klus.
Kollár, Boris, predseda NR SR (2022-10-05):
Pani poslankyňa Marcinková.
Milanová, Natália, poslankyňa NR SR (2019-06-27):
Tak v prvom rade ma opravte, ak sa mýlim, ale podľa mňa dlhodobá téma SaS bola dekriminalizácia marihuany, takže ja predpokladám, že keď sa dostanete po dvetisícdvadsiatom do vlády, tak určite ten zákon tak zmeníte, že žiadne takéto následky, ako ste teraz tu porovnávali, sa vlastne nebudú diať, lebo bude dekriminalizovaná. A potom by som sa rada spýtala, pán Dostál, lebo nie som si celkom istá, či máte deti. Nechcem byť nejako osobná, ale konkrétne na tom príklade, ktorý sa odohral pred dvoma rokmi, na danú školu chodí napríklad moja rodina. Daný učiteľ neskôr pôsobil v oblasti, kam s najväčšou pravdepodobnosťou bude chodiť do školy môj syn. Ja sama poznám reálne príbehy detí, resp. žiakov, ktorým sa v živote stalo, že mali problémy s učiteľom, ktorý ich, nechcem povedať priamo, že sexuálne zneužíval, ale minimálne možno hovoriť o nejakej forme, neviem teda presne, ako by som to zadefinovala, ale keď chodil a pozoroval ich nahé telá v noci v posteliach, tak naozaj neviem, ako sa to volá, skrátka tomu dieťaťu to na jeho psychike v určitom, v určitej fáze jeho života určite nepomôže, ani v mladšom veku, ani v staršom veku. Ja si naozaj neželám, aby ľudia, ktorí majú nejakú formu úchylky, pracovali v školstve. Nebudem teraz priamo rozoberať, že prečo sú tam zadefinované presne tieto trestné činy a prečo je tam zarátané aj používanie marihuany, mne záleží na tom, aby sme v školstve eliminovali pôsobenie akéhokoľvek narušeného indivídua. Ďakujem.
Matej, Ondrej, poslanec NR SR (2010-12-16):
Ďakujem pekne za slovo. Pán Mikolaj, vy ste bol štyri roky člen vlády ako minister školstva, je to tak? A veľmi komické je počúvať tuná, že sa pokračuje modelom, ktorý predložil exminister Prokopovič. No keď to je zlé, tak ste to nemali dopustiť ako člen vlády, jednoduchá vec. A druhá poznámka, pán poslanec Mikolaj, nikto tu nepovedal, ani tu, ani v odbornej verejnosti, že financovanie a stavanie formou PPP je niečo zlé. Nikto to nepovedal. Ale viete, kedy sa krajiny a štáty a vlády uchádzajú o to, aby takto financovali nadradenú infraštruktúru? Až vtedy, keď vyčerpajú všetky možnosti financovania lacnejšou formou, v tomto prípade financovania cez eurofondy. Lebo eurofondy je jedinečná možnosť a príležitosť, tá sa po roku 2013 pre Slovenskú republiku opakovať nebude. O to tu ide. Tá sa nebude opakovať. Vy ste boli člen vlády, kde ste mali všetky kompetencie tlačiť na to, aby vaša vláda alebo vláda Roberta Fica s vami ako členom urobila všetko preto, aby sa najprv čerpali eurofondy. A až potom, keď by bolo jasné, že sa všetky eurofondy vyčerpajú, tak potom sa môžeme baviť o tom, akou inou formou – a aj formou PPP – zabezpečiť výstavbu nadradenej infraštruktúry. O to tu ide, pán Mikolaj. Ďakujem pekne.
Laššáková, Jana, podpredsedníčka NR SR (2013-05-14):
Ďakujem, pán minister. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, výbor pre verejnú správu a regionálny rozvoj, pánovi poslancovi Milanovi Panáčkovi. Nech sa páči, pán spravodajca, máte slovo.
Viskupič, Jozef, poslanec NR SR (2010-11-03):
Ďakujem. Pani kolegyňa, ja by som poďakoval za ten konštruktívny prístup aj citácie zo zákonov, ktoré ste hovorili. Spomínali ste v reči o tom, že ako keby sa niekto hanbil prejaviť vlastenecké cítenie, a následne teda ste sa venovali veciam viac-menej zo školstva. Ja chcem povedať, že tuná tento zákon spravil niečo, tie školy používa ako keby rukojemníka nejakej agendy, ktorá by mala byť na dobrovoľnej báze. Pýtate sa, čo urobia školy, ktoré tam tie symboly majú. Veď my vravíme, že tie symboly tam môžu zostať, len im to nikto nebude kázať. Nehovoríme a odvolávate sa na to, že nepoznáme aktuálny stav v slovenskom školstve. Veľmi dobre ho poznáme a práve živenie tejto témy, ktorú ste predviedli pri prijímaní tohto zákona, absolútne odďaľovalo od toho, že tie školy sú zaťažené úplne inými vecami ako to, že musia zbierať nejaké finančné prostriedky na to, čo im niekto káže. To znamená, bolo tu už spomínané, že ak niečo preháňame, tak to stráca zmysel a silu. A myslím si, že je potrebné zobrať z pazúrov niektorých ľudí tie naše štátne symboly, ktoré sa snažia úplne inú agendu zakryť tým, ako keby obhajovali národnoštátne záujmy. Je to, je to už až smiešne a kričí to. Ďakujem.
Laurenčík, Milan, podpredseda NR SR (2021-05-03):
Ďalšiu faktickú poznámku a poslednú má pán poslanec Ján Ferenčák, nech sa páči.
Pčolinský, Peter, poslanec NR SR (2018-09-17):
Ďakujem pekne. Pani kolegyňa, ja rozumiem tomu, že otvárate tému, vďaka ktorej, aj vďaka ktorej v roku 2010 sa SaS dostala do parlamentu, keďže to bol jeden z jej bodov programu. Otázka je, prečo ste na to netlačili v roku 2010, keď ste boli vo vláde? Teraz v opozícií je vám jasné, že je to, je to asi nemožné. To je jedna vec. A druhá vec. V princípe ja nemám problém s registrovanými partnerstvami v prípade, ak si gay vezme lesbu. Ďakujem.
Chren, Martin, poslanec NR SR (2013-09-24):
Ďakujem veľmi pekne. Vážená pani predsedajúca, prosím, dajte hlasovať o tom, že sa Národná rada uzniesla prerokovať predložený návrh zákona v druhom čítaní.
Brocka, Július, poslanec NR SR (2010-10-13):
Pán kolega Kaník, ja tak na odľahčenie. Hovorili ste, že si neviete predstaviť zvýšenie dôchodkov o pevnú sumu ako trvalé riešenie. Pozrite sa, koľko sa na Slovensku poberá dôchodok, v priemere je to 14 ,15 rokov u mužov, u žien 19, 20 rokov. Môžete byť pokojný, dôchodky sa vlastne pre každého jedného budú valorizovať relatívne krátko. Nie je to pre človeka trvalé riešenie do budúcnosti. A zvyšovaním dôchodkov o pevnú sumu, tak ako to povedala aj kolegyňa Gibalová, nivelizácia dôchodkov nehrozí ani za 1 000 rokov. Môžete si to, pán kolega, prepočítať. Ja si myslím, že dôležité je akceptovať princíp, že zásluhovosť sa končí vyrubením dôchodku. To znamená tí, ktorí dlho pracovali, platili odvody z vysokého platu, majú vyrubený vysoký dôchodok, ale zvyšovanie dôchodkov na dôchodku je vecou čistej solidarity tých, čo pracujú, aktuálne ktorí platia poistné odvody. Čiže myslím si, že valorizovanie dôchodkov súčasným dôchodcom je budúcnosť, je v rukách tých, čo budú v budúcnosti platiť odvody, a príp. neskôr v rukách božích.
Pročko, Jozef, poslanec NR SR (2023-12-12):
No, hovoril si o rozdieloch medzi súčasnou vládou a minulou vládou a ja nadviažem na teba, budem na teba reagovať. Presne že aj my keď sme rokovali o vládnych zákonoch, tak sme tu sedeli a podporovali. Pozri sa, pozri sa tam na tú druhú stranu. Je ich tu pár, oceňujem tých pár, čo sú tu, niektorí tu sedia. Ale pozri sa, veľmi dôležitý zákon a to je ten valec, oni to majú na saláme. Oni tu majú Kamenického, ktorý to tu na hulváta predloží, oni si išli teraz niekde o kšeftoch alebo kde išli. Je, ich práca je tu sedieť a počúvať. Pozrite sa, kde sú. My keď sme počas minulého volebného obdobia sme tu sedeli a obhajovali sme vládne zákony. Pozrite sa, kde sú! No kde ste, kšeftári?! Kult kšeftárov, kde ste?! Toto je hanba Slovenska! Hovoril si o ministerstve, ktoré idú zriadiť Dankovi, lebo mu to sľúbili. Aj tu sedia v sále športovci, ktorí vedia, ktorí robili šport, a vedia ako sú dôležité financie. My ideme dať 100 mil. Dankovi, aby na Slovensku šport išiel smerom hore. Vy si naozaj myslíte, že pod vedením Danka pôjde šport hore? Že sa tých 100 mil. dá športovcom? Oni idú vytvoriť ministerstvo športu a cestovného ruchu, ale to ministerstvo, akým spôsobom pomôže športu a cestovnému ruchu, keď ho bude z diaľky riadiť Danko? No nijako! Je to o kšeftoch, je to o kšeftoch, keby tých 100 mil. dali do športu, športovcom adresne a presne, tak to pomôže oveľa viac ako takto. Zase ďalšia zlodejina, zase ďalší kšeft!
Žiga, Peter, podpredseda NR SR (2023-12-08):
S reakciou na faktické poznámky pán poslanec Viskupič.
Kotleba, Marian, poslanec NR SR (2017-10-10):
Na základe § 24 ods. 1 zákona o rokovacom poriadku Národnej rady Slovenskej republiky žiadam o doplnenie programu 21. schôdze Národnej rady Slovenskej republiky o bod – návrh na vyhlásenie ľudového hlasovania o odvolaní prezidenta Slovenskej republiky. Odôvodnenie: Andrej Kiska zastáva funkciu prezidenta Slovenskej republiky od 15. júna 2014. Za toto obdobie sa nahromadilo dostatok informácií o jeho nelegálnych aktivitách a prešľapoch ako pred jeho zvolením, tak aj po zvolení do funkcie prezidenta Slovenskej republiky. Všetky jeho doterajšie početné zlyhania zavŕšil daňovými podvodmi počas prezidentskej kampane a nelegálnou žiadosťou o vrátenie nadmerného odpočtu DPH. Primeranou reakciou na všetky nahromadené kauzy Andreja Kisku by bolo odstúpenie z funkcie. Nakoľko však Andrej Kiska odmieta toto odstúpenie urobiť, navrhujeme vyhlásiť ľudové hlasovanie o jeho odvolaní v zmysle čl. 106 ods. 1 Ústavy Slovenskej republiky.
Paška, Pavol, predseda NR SR (2012-09-11):
Pán poslanec Mičovský.
Pellegrini, Peter, predseda NR SR (2024-02-08):
Prezentujme sa a hlasujme o bode číslo 209 druhého pozmeňujúceho návrhu pána poslanca Galka. (Hlasovanie.) Prítomných 128, za 17, proti 77, zdržalo sa 34. Tento bod sme neschválili.
Kollár, Miroslav, poslanec NR SR (2022-05-10):
Skúsim krátko na tému propaganda. Ja som primátor mesta, posledné týždne robím všetko pre to, aby sme sa postarali o stovky ľudí, väčšinou matiek s deťmi z Ukrajiny, ktorí utekajú pred vojnovým konfliktom, teraz cestou sem som ešte vybavoval ďalší byt, aby sme ich mali kde umiestniť. Vy si myslíte, že to preto utekajú z Ukrajiny, aby robili propagandu, lebo nič iné nepotrebujú vo svojom živote, len bývať v Hlohovci, natlačení v malých bytoch, a čakať, kým sa budú môcť vrátiť domov? Nežartujte! Ja tu nikomu neupieram v parlamente prezentovať svoje názory, ja len hovorím, že funkcia predsedu zahraničného výboru s pomýleným kompasom, hodinami, kalendárom, aký ho má pán Kéry, je jednoducho nedôstojná tohto parlamentu. A ja rešpektujem to rozdelenie tých pozícií a keď ste sa pýtali, ja chápem, že keď sa pozerám, kto tam je zo SMER-u v tom výbore, tak hrozí, že navrhnú pána Blahu. Ale z tohto pohľadu, keď tu platil úzus na začiatku, že nevolíme extrémistov za šéfov výborov, tak si myslím, že pokiaľ parlament bude pokračovať v tejto praxi, tak nehrozí, že by taký pán Blaha sa stal predsedom výboru, napokon je tam pán Kmec, ktorý tiež na kandidátke SMER-u sa dostal do parlamentu, ktorý, si myslím, že je v zahraničnej politike zorientovaný. Čiže z tohto pohľadu to nevnímam ako problém. A objektívny a zdržanlivý. Myslím si, že sa snažím byť čo najobjektívnejší a držím sa faktov a držím sa počtov civilných obetí, ktoré by nemuseli byť, keby Putin nevtrhol na Ukrajinu. A to, že som zdržanlivý, ja som síce mierny človek, ale priznám sa, že keď počúvam tie príbehy tých ukrajinských matiek s deťmi, mám veľký problém tuná vystupovať takýmto spôsobom, pokojne a slušne.
Blaha, Ľuboš, poslanec NR SR (2014-11-08):
Pán Lipšic, opäť ste tu zopakovali svoje konšpirácie, na ktoré nemáte naozaj dôkazy. Ale, viete, najlepšie na konšpiráciách je, že vlastne ony de facto z osobnej podstaty odmietajú svoje vyvrátenie. To znamená, v tejto konšpirácii, v tejto bubline je zakomponovaná Penta akože a akože Pavol Paška. No, lenže Pavol Paška povie, že to tak nie je, tak poviete, há, však on je v tom zakomponovaný. Keď poviete, Penta že v tom nie je, tak vy tu čítate stanovisko Penty? Ono sa to vlastne nedá vyvrátiť de facto. Takto ste si to pekne nastavili. To je čaro každej konšpirácie. Ja sa len čudujem tomu, že vy ako právnik do takýchto konšpirácií idete. Viete dobre, že v každom súdnom procese by vás vysmiali, lebo nemáte žiadne dôkazy a iba fabulujete. A hrozné je to, že napriek tomu, že ste urazili polovicu Slovenska, ktorá dôveruje SMER-u, a sú to slušní ľudia, vrátane nás, čo tu sedíme, tak napriek tomu ste neni schopný sa ospravedlniť a ani ste sa nevenovali tomu, čo ste hovorili o tom Belize. O tom je to tu teraz. Vôbec! Zrazu o Cypre, zrazu už nie o Belize. Jednoducho len šírite konšpiračné teórie. Ale čo je najsmutnejšie, vy zo seba robíte martýra. Ja neviem, čo vy máte s podsvetím a prečo sa bojíte o svoju rodinu. Ale je hrozné, pokiaľ vy tieto špinavé metódy, a s pánom Hlinom, používate na predsedu parlamentu a chcete ohrozovať jeho rodinu. To sa chcete mstiť za to, čo vám robí podsvetie? Alebo za vaše aktivity v podsvetí? Viete, ja vám poviem jedno. Vy pre mňa nie ste dôveryhodný a ten dôvod je veľmi jednoduchý. Vy ste boli ministrom v čase, keď sa diala Gorila. Nikto bližšie nemá k Pente ako vy. (Potlesk.)
Puci, Róbert, poslanec NR SR (2015-03-17):
Pán predseda, dajte, prosím, hlasovať o pozmeňujúcom návrhu pána poslanca Hubu, o bodoch 13 až 16.
Pellegrini, Peter, predseda NR SR (2015-06-30):
Prezentujme sa a hlasujme o bodoch spoločnej správy 1 až 9 spoločne s odporúčaním gestorského výboru schváliť. (Hlasovanie.) Prítomných 139 poslancov, za hlasovalo 90, zdržalo sa 48 poslancov, nehlasoval 1. Návrh sme schválili.
Ľ. Vážny, minister dopravy, pôšt a telekomunikácií SR: (2009-06-24):
V súčasnosti prebieha proces finančného uzavretia takzvaného druhého balíka PPP projektov, teda koncesie na projektovanie, výstavbu, financovanie, prevádzku a údržbu úsekov rýchlostnej cesty R1 Nitra – Tekovské Nemce a Banská Bystrica severný obchvat. Finančné uzavretie by malo byť ukončené v priebehu nasledujúcich dvoch, troch týždňov. Výstavba na všetkých úsekoch tohto projektu sa po finančnom uzavretí projektu začne prakticky okamžite, čo prinesie slovenskej ekonomike očakávaný stimul, signifikantne zvýši domáci dopyt a podporí nárast pracovných miest v stavebníctve. Pri koncesných zmluvách, ktoré sú právnym nástrojom realizácie momentálne prebiehajúcich PPP projektov, je výstavba financovaná zo súkromného sektora súkromným partnerom, respektíve komerčnými bankami. Toto financovanie nie je z hľadiska ochrany oprávneným záujmom financujúcich bánk možné uvoľniť skôr, ako uplynie lehota na určenie neplatnosti zmluvy, ktorá je momentálne určená v § 148 zákona o verejnom obstarávaní v dĺžke jedného roka. Preto je potrebné v prípade koncesných zmlúv túto lehotu skrátiť tak, aby nebola ohrozená efektivita a efektívna realizácia koncesných zmlúv, respektíve PPP projektov. Z hľadiska zabezpečenia právnej istoty a stability právnych vzťahov založených koncesnou zmluvou sa preto navrhuje v zákone ustanoviť prekluzívnu hmotnoprávnu lehotu, po ktorej už nebude možné napadnúť koncesnú zmluvu alebo dodatok ku koncesnej zmluve návrhom na určenie neplatnosti súdom z akéhokoľvek dôvodu. V záujme ochrany verejných zdrojov, ako aj zabezpečenia efektívnej nápravy porušenia práv je súčasná jednoročná lehota na podanie návrhu na určenie neplatnosti zmlúv v zásade vhodná. Vzhľadom na to, že pri koncesných zmluvách je plnenie financované zo strany komerčných bánk a toto financovanie nie je z hľadiska ochrany oprávnených záujmov možné uvoľniť skôr, ako uplynie lehota na určenie neplatnosti zmluvy, je potrebné v prípade koncesných zmlúv túto lehotu skrátiť tak, aby nebola ohrozená efektívna realizácia koncesných zmlúv, respektíve PPP projektov. Z hľadiska zabezpečenia právnej istoty a stability právnych vzťahov založených koncesnou zmluvou sa preto navrhuje v zákone ustanoviť prekluzívnu hmotnoprávnu lehotu, po ktorej už nebude možné napadnúť koncesnú zmluvu na príslušnou súde. Zároveň v zmysle rokovacieho poriadku Národnej rady Slovenskej republiky z dôvodu, že v zmysle § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku považujeme tento dôvod alebo táto skutočnosť sa dá považovať za hrozbu značných národohospodárskych škôd, a preto navrhujeme využiť režim skráteného legislatívneho konania na predmetnú úpravu zákona vo verejnom obstarávaní. Ďakujem vám za pozornosť.
Laššáková, Jana, podpredsedníčka NR SR (2013-05-31):
Ale vy máte reagovať na pána poslanca Poliačika.
Ďuriš Nicholsonová, Lucia, podpredsedníčka NR SR (2018-05-16):
Nech sa páči, máte slovo.
Paška, Pavol, predseda NR SR (2013-09-03):
(Hlasovanie.) 145 prítomných, 139 za, 1 proti, 5 sa zdržali. Návrhy sme schválili. A ešte, pán poslanec, jedno, ostatné hlasovanie o prerokovanom bode v prvom čítaní o vládnom návrhu č. 98 o spotrebnej ani z minerálneho oleja, je to tlač 616. (Hlasovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov , tlač 616.)
Pellegrini, Peter, predseda NR SR (2015-11-12):
Ďakujem pekne, pán podpredseda. Predtým, ako vám udelím slovo, aby ste odpovedali na otázky položené pánovi predsedovi vlády, dovoľte mi ešte pozdraviť v rokovacej sále aj členov Jednoty dôchodcov Slovenska zo Spišskej Novej Vsi. Vitajte medzi nami! Pekný deň vám prajeme. (Potlesk.) Prosím vás teraz, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pána poslanca Jozefa Mikloška a znie: „Utečenecká kríza zasahuje Európu, na Slovensku sa stáva hlavnou témou volebnej kampane. Kedy slovenská vláda prijme prvú na živote ohrozenú rodinu, napríklad koptských kresťanov zo Sýrie? Nemožno pre nich priamo poslať špeciál?“ Nech sa páči, pán podpredseda, máte slovo.
Bugár, Béla, podpredseda NR SR (2019-06-19):
Prezentujme sa a hlasujme. (Hlasovanie.) Prítomných 140, za 127, zdržalo sa 
13 poslancov. Konštatujem, že návrh bol schválený. Teraz prosím pána poslanca Krajkoviča, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch, tlač 1425. (Hlasovanie o vládnom návrhu zákona, ktorým sa mení a dopĺňa zákon č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov , tlač 1425.)
Viskupič, Jozef, poslanec NR SR (2014-07-10):
Áno, pán Přidal, keď má byť výhrada vo svedomí, tak nech je do dôsledkov, samozrejme, lebo to rozširuje mieru slobody a nemali by sme nútiť niekoho, kto to vykonávať nechce. Čiže odpovedám na tú vašu prvú otázku jasne áno. Čo sa týka prepustenia po uzatvorení pracovnoprávneho vzťahu, to znamená, to som niekoľkokrát zdôraznil. Čiže, áno, výhrada vo svedomí uplatnená po uzavretí pracovnoprávneho vzťahu s vysokou mierou ochrany potom toho zamestnanca, pretože to asi bude potrebovať, je to riešenie, na ktorom by sme sa mohli dohodnúť. Janko Mičovský, nie, nemôžem ho zmeniť, pretože ho považujem za zlý, pretože zákazy nikdy nikam neviedli a otváracie hodiny určuje obchodník na základe vzťahu obchodník – zákazník a do toho proste zákonodarca naozaj nemá čo hovoriť a to je zlé na tomto návrhu zákona. No a, pán Brocka, to je absolútne nepochopenie. Vy ste si ma asi pomýlili s pánom Chrenom. Ja som nič nerozširoval. Podľa mňa medzi predavačkami popcornu a coca-coly nie je žiadny rozdiel. Týka sa to aj verejných služieb. Ten popcorn predáva predavačka pred kinom. Tam ona blokuje veci ohľadom nákupu mlieka a podobne v potravinách. Je to isté u tej, čo je zamestnaná v práčovni, to isté u tej v detských centrách. Sú v rovnakých pracovnoprávnych vzťahoch a môžu si uplatniť aj v týchto službách výhradu svedomia, tam to rozšíriť. Ja nehovorím, aby tam bolo vtedy zavreté. Ak sa nájdu zákazníci, ak sa nájdu ľudia, ktorí to chcú v nedeľu vykonávať, tak proste otvorené tam vtedy bude a nebudú ale zároveň pracovať ľudia, ktorí nechcú v nedeľu pracovať. To je uplatnenie výhrady vo svedomí pri pracovnoprávnych vzťahoch a to je to, kam by sa to rozšíriť mohlo bez toho, aby sme niekomu niečo zakazovali. Ďakujem.
Laurenčík, Milan, podpredseda NR SR (2021-09-24):
Vážené panie poslankyne, vážení páni poslanci, prosím, aby sme sa ukľudnili, pretože budeme pokračovať v prerušenom rokovaní hlasovaním. Najskôr by som dal hlasovať o procedurálnom návrhu, ktorý predložil pán poslanec Ondrej Dostál, ktorý znie, že v mene troch poslaneckých klubov navrhujem termínovať prerokovanie bodu 39, tlač 575, na stredu 29. 9. 2021 o 14.00. Prosím, prezentujme sa a hlasujme. (Hlasovanie.) Prítomných 134, za 80, proti 38, zdržalo sa 14, nehlasovali 2. Konštatujem, že tento procedurálny návrh sme schválili. Teraz budeme pokračovať hlasovaním o návrhu skupiny poslancov na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky, tlač 628. Chcem uviesť, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov. To znamená súhlas najmenej 76 poslancov. Prosím spoločného spravodajcu z výboru pre obranu a bezpečnosť pána poslanca Marcela Mihalika, aby uviedol hlasovanie o návrhu uznesenia. (Hlasovanie o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Romanovi Mikulcovi, poverenému riadením Ministerstva vnútra Slovenskej republiky , tlač 628.)
D. Lipšic, poslanec: (2007-12-05):
Pani kolegyňa, no tak sa vyjadrite k tomu návrhu pána poslanca Kovarčíka obsahovo. Tak sa k nemu vyjadrite. Mali ste šancu. Nepovedali ste k tomu ani jedno slovo. A ja budem pozorne sledovať vaše hlasovanie. Budem ho pozorne sledovať, čo s tým urobíte. To je po prvé. Po druhé. Pani poslankyňa, ak si myslíte, že mám byť disciplinárne stíhaný, dajte podnet. Dajte ten podnet. Nevyhrážajte sa mi. Na mňa vyhrážky neplatia.
Kuffa, Štefan, poslanec NR SR (2022-10-18):
Viete, pani kolegyňa, ja vám tak odporúčam, aby ste sa venovali tomu, čo ste v úvode povedali, tým právam detí a rodičov. Ale keď vy takto budete presadzovať túto vašu agendu LGBTI a homosexuálov, čomu sa budete venovať? Zasadzujete sa za potraty, za registrované partnerstvá. Prosím vás pekne. Čomu a komu sa budete venovať? Nebudeme mať ani deti, nebudete mať ani rodičov, vy stratíte prácu. Viete, ja tie také vznešené tieto ďakovné zdravice komunistické, ktoré tuná počúvam. Jak ste sladko tuná rozprávali, veď vy ne, vy ste tu nepovedali nič. Ste tu čítali a dvakrát vás mobil vyrušil. Vy ste stratili kontext, vy ste boli úplne mimo. Tu hovoríte o vážení slov. Čím ich vážite? Lžou? Nenávisťou? Prekrúcaním pravdy? Toto, toto je vaša váha slov? Prosím vás pekne, keď už sa tu druhýkrát postavíte, tak aspoň skúste niečo povedať, aspoň nejakú súvislú vetu. A nie tieto rozprávky, ktoré vám tuná napíšu tí vaši liberálni kolegovia kdesi v kancelárii, a vy sa tu idete pretŕčať, aká vy ste veľká majsterka sveta. A toto sú tí bludári. A vy ste jedna z nich. Prepáčte mi to, že to tak hovorím, ale vy ste jedna z nich. Lebo vy sa hlásite k tým katolíkom, liberálnym katolíkom jedným dychom, jaká ste vy katolíčka. S pápežom sa stretávate, ale tu presadzujete agendy vraždenia nenarodených nevinných detí. Vy tu presadzujete homosexuálne partnerstvá. Prosím vás pekne, skúste si pozrieť trošku aj katechizmus katolíckej cirkvi, keď už tuná takto sladko rozprávate. A to sladké rozprávanie, to je presne toto, jak ten had sa prihováral sladko v raji. Sladko sa prihovára, aby mohol toho druhého pripraviť o život a podľa možnosti o večný život. A vy toto, čo ponúkate tuná dnešnej mládeži a dnešným deťom, a raz budete niesť aj zodpovednosť aj vy osobne za toto, čo tuná predstavujete. Toto je blud a nenávisť, čo šírite.
Ďuriš Nicholsonová, Lucia, podpredsedníčka NR SR (2018-06-13):
Dve faktické poznámky na vaše vystúpenie. Končím možnosť prihlásiť sa s faktickou. Pán poslanec Bastrnák, nech sa páči.
Šeliga, Juraj, podpredseda NR SR (2020-09-29):
Ďakujem pekne. Predpokladám, že spravodajca reflektuje tento pozmeňujúci návrh, preto vám ďakujem a budeme pokračovať faktickými poznámkami na vaše vystúpenie, pani poslankyňa, a je ich šesť. Ako prvá, pani poslankyňa Pleštinská, nech sa páči.
Jurinová, Erika, podpredsedníčka NR SR (2014-12-03):
Ďakujem, pán poslanec. Vyhlasujem rozpravu za skončenú. Pani spravodajkyňa, chcete sa vyjadriť? Nie, nechcete. Prerušujem rokovanie o tomto bode programu. Pokračujeme návrhom rozpočtu Sociálnej poisťovne na rok 2015 a rozpočtovým výhľadom na roky 2016 a 2017 . Návrh rozpočtu Sociálnej poisťovne je pod tlačou 1265. Správa výborov je pod tlačou 1265a. Návrh uvedie generálny riaditeľ Sociálnej poisťovne Dušan Muňko, nech sa páči.
V. Veteška, podpredseda NR SR: (2004-09-09):
Otváram rozpravu. Písomné prihlášky do rozpravy nemám. Prosím, ústne kto sa hlási k tomuto bodu programu? Nikto. Končím možnosť podania prihlášok do rozpravy. Vyhlasujem rozpravu za skončenú a prerušujem rokovanie o tomto bode programu. Panie poslankyne a páni poslanci, budeme pokračovať informáciou o vydaných aproximačných nariadeniach vlády Slovenskej republiky v I. polroku 2004 a o zámere prijímania aproximačných nariadení vlády Slovenskej republiky v II. polroku 2004 . Materiál vlády ste dostali ako tlač 795. Informáciu uvedie podpredseda vlády a minister spravodlivosti Slovenskej republiky pán Daniel Lipšic. Prosím, aby sa ujal slova.
M. Číž, podpredseda NR SR: (2007-03-22):
(Hlasovanie.) Prítomných 136 poslancov, za návrh 135 poslancov, nehlasoval 1 poslanec. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na prerokovanie tohto zákona v druhom čítaní. Veľmi pekne ďakujem, pani spravodajkyňa. Teraz poprosím spravodajcu, ktorého určil navrhnutý gestorský výbor pre verejnú správu a regionálny rozvoj, pána poslanca Branislava Bačíka, aby uviedol hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon  Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov . Návrh máme ako tlač 225. Pán poslanec, máte slovo.
Lazár, Ladislav, poslanec NR SR (2011-04-05):
Ale mne to neprekáža. (Prerušenie vystúpenia predsedajúcim.)
Danko, Andrej, podpredseda NR SR (2023-11-22):
Pán poslanec Čaučík.
B. Bugár, podpredseda NR SR: (2001-09-18):
Chcem vás ale upozorniť, že niektoré veci treba dať na správnu mieru. Vy ste vystúpili v prvom čítaní, mohli ste navrhnúť, aby to prerokoval aj výbor pre ľudské práva. Vo vašom vystúpení ste to nenavrhli. Takže Národná rada by sa rozhodla zaradiť aj tento výbor. V tomto problém nie je. Takže prerušujem rokovanie s tým, že budeme pokračovať o 14.00 hodine. Pani poslankyňa Tóthová vystúpi a bude pokračovať vo svojom vystúpení. Ďakujem vám pekne a dobrú chuť prajem k obedu. (Prerušenie rokovania o 11.57 hodine.) (Pokračovanie rokovania o 13.58 hodine.) I. Presperín, podpredseda NR SR: Vážené panie poslankyne, vážení páni poslanci, budeme pokračovať v rokovaní Národnej rady Slovenskej republiky. Prosím pánov navrhovateľa aj spravodajcu, aby zaujali svoje miesto. Slovo dávam pani poslankyni Kataríne Tóthovej, ktorá bude pokračovať vo svojom vystúpení v rozprave. (Hlasy z pléna.) Procedurálny návrh? Ale máte rozpravu, teraz pokračujeme vo vašom vystúpení, tak, nech sa páči, poďte k mikrofónu a pokračujte. A keď skončí rozprava vaším vystúpením, teda keď skončíte vy, tak môže byť procedurálny návrh. Nech sa páči.
I. Mikloš, podpredseda vlády a minister financií SR: (2005-10-27):
Návrh zákona bude mať z dôvodu úpravy sadzieb spotrebnej dane z cigariet vplyv na príjmovú časť štátneho rozpočtu, ale nebude mať vplyv na výdavkovú časť ani na rozpočty obcí a rozpočty vyšších územných celkov. Návrh zákona nebude mať environmentálny vplyv ani vplyv na zamestnanosť. Ďakujem za pozornosť.
Hrnčiar, Andrej, podpredseda NR SR (2017-03-30):
Pán poslanec Hrnko.
Mikulec, Roman, minister vnútra SR (2022-03-17):
Ďakujem pekne. Veľmi krátko. Ja rozumiem tým, tým rôznym pripomienkam, ktoré tu odzneli, ale chcem... a, pani poslankyňa, vy klamete. Vy hovoríte, že na hranici teraz slúži 500 českých policajtov. Je ich tam 50, len pre vašu informáciu. Tak, prosím vás pekne, neklamte, tak ako to robíte stále, neustále. A to nepoviete, že v roku 2017 ste zrušili 2-tisíc pozícií tabuliek na Úrade hraničnej a cudzineckej polície, ktoré, samozrejme, teraz chýbajú. Tak vysvetlite slovenskej verejnosti, prečo ste ich zrušili. Tak ako vysvetlite, prečo ste nezabezpečili pre policajtov výstroj, výzbroj. Prečo ste robili tendre za 160 mil., ktoré, dnes už vieme všetci, že boli nezákonné. Vysvetlite to slovenskej verejnosti a neklamte tu o tom, čo alebo koľko policajtov je na hranici, pretože zjavne ani tomu nerozumiete. Ďakujem pekne.
Bugár, Béla, podpredseda NR SR (2018-06-21):
Pani poslankyňa Kiššová.
Shahzad, Silvia, poslankyňa NR SR (2019-10-16):
Ja by som poprosila opraviť hlasovanie č. 75, chcela som byť proti a hlasovanie č. 87, chcela som byť proti. Ďakujem.
Glváč, Martin, podpredseda NR SR (2019-09-20):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Budaj, nech sa páči.
Hrušovský, Pavol, podpredseda NR SR (2010-09-09):
Prezentujme sa a hlasujme, páni poslanci, o návrhu uznesenia k prerokovanej výročnej správe pozemkového fondu. (Hlasovanie.) 142 prítomných, 136 za návrh, 5 sa zdržalo, 1 nehlasoval. Návrh uznesenia sme schválili. Ďakujem, pán poslanec. Poprosím pána predsedu výboru pre financie, rozpočet a menu pána poslanca Kollára, aby predniesol návrh uznesenia k prerokovávanej informácii o predložení výročných správ politických strán a politických hnutí za rok 2009 .
Jurinová, Erika, podpredsedníčka NR SR (2015-09-30):
Pán poslanec Hlina.
Mihál, Jozef, poslanec NR SR (2014-11-28):
Ďakujem za slovo, pani podpredsedníčka. Vážený pán minister, vážený spravodajca, kolegyne, kolegovia, len jedna poznámka k voľbám členov dozornej rady. Ja teda vôbec nemám nič proti osobe pána štátneho tajomníka, absolútne to takto neberte. Len keď sa nad tým zamyslím, nad tým procesom, akým spôsobom sa konštituuje Dozorná rada Sociálnej poisťovne, § 123, traja zástupcovia sú navrhnutí zamestnávateľskými zväzmi, teda pardon, aby som začal správne. Sociálna poisťovňa je verejnoprávna inštitúcia. Dozorná rada je veľmi dôležitý orgán, nemusím vysvetľovať prečo. Má jedenásť členov. Šéfom dozornej rady a prvým medzi rovnými je pán minister práce, ako šéf dozornej rady zároveň zo zákona a ďalších desať členov. Troch navrhujú zamestnávatelia, troch navrhujú odborári, traja sú tam za ministerstvá, jeden za ministerstvo práce, dvaja za ministerstvo financií. Tu konkrétne teraz práve dochádza k tomuto procesu a desiaty, posledný, je zástupca navrhnutý záujmovými združeniami dôchodcov, čiže konkrétne Jednotou dôchodcov. Je tam pán predseda Jednoty dôchodcov. To by bolo v poriadku, ale mne v tom výpočte členov dozornej rady chýba zástupca navrhnutý Národnou radou Slovenskej republiky. Myslím si, že táto inštitúcia alebo Národná rada Slovenskej republiky by mala mať svojho zástupcu v Dozornej rade Sociálnej poisťovne ako veľmi významnej verejnoprávnej inštitúcie. No a neodpustím si poznámku, že takýto zástupca navrhnutý Národnou radou by mal byť džentlmenskou dohodou delegovaný z radov opozície. Čiže, aby v Dozornej rade Sociálnej poisťovne neboli len reprezentanti vlastne vlády, lebo tí traja plus minister sú reprezentanti vlády, ale aby tam mal aj parlament, respektíve parlamentná opozícia svojho zástupcu. Ak je to verejnoprávna inštitúcia, tak si myslím, že takáto moja požiadavka alebo návrh je oprávnená. Ďakujem za pozornosť.
Figeľ, Ján, 1. podpredseda vlády a minister dopravy, pôšt a telekomunikácií SR (2010-10-21):
Vážený pán poslanec, vzhľadom na to, ako sa vážne venujete téme prideľovania bytov v Bratislave, vidím, že vás to mimoriadne trápi a minule pred týždňom ste vlastne takéto otázky kládli. Vidím, že vás to zaujíma hlavne voči trom osobám pani Lucii Žitňanskej, Ivanovi Miklošovi a mojej. Veľmi a viditeľne prehliadate ďalšie osoby, možno že vám bližšie, ktoré prišli k bytom napríklad v Starom Meste Braňo Ondruš, váš kolega a bývalá televízna hviezda, prípadne téme alebo k otázke ako sa dostal k bytu váš predseda od IKORES-u. To ako som nadobudol byt na Grösslingovej som už vysvetľoval veľakrát a výsledok bol vždy rovnaký, pretože vždy, hlavne z médií, si niekto niečo z toho vyberie alebo vytrhne a dá do svojich alebo čiastkových súvislostí. Keď som žiadal o byt, bol som štátnym tajomníkom a pomery v ktorých sme žili, neboli pomery roku 2010, ani pomery, v ktorých možno ste vy dnes, pán poslanec. Na rozdiel od vás som mal tri deti a štvrté bolo na ceste. K bytu som neprišiel na počkanie, ale po rokoch života vo viacerých podnájmoch. Ťažko hovoriť o bývaní, keď to bol nebytový priestor, ktorý bez vážnej adaptácie sa obývať nedal. Až po investícii bolo možné v ňom vlastne bývať. Nadobudnutie bytu bolo legálne, tak ako sa to udialo v 10 tisícoch iných prípadov, v tých rokoch vyše 300 tisíc ľudí nielen získalo, ale odkúpilo si na základe zákona nájomné byty po celom Slovensku. Ceny boli stanovené zákonom. Ja som sa rozhodol, že sa k tejto téme vrátim, akonáhle budem mať definitívne rozhodnutia alebo celú tému vysporiadanú, čo si vyžaduje aj svoj čas. A uisťujem vás, že moje rozhodnutie bolo aj osobné, aj vážne a konzekventné. Nežijem nad pomery, nenosím ani stotisícové hodinky, ani desaťtisícové topánky, a to ako naložím so svojím bytom, považujem v tejto chvíli za osobnú vec. Nestojím ani o lacné gestá alebo piár body. A to, čo som vyjadril, považujem za životné presvedčenie. Na konci nám zostáva, to čo sme rozdali, pán poslanec. Nech sa páči.
Nicholsonová, Lucia, poslankyňa NR SR (2014-09-10):
Včera ste pri svojej mnohopočetnosti ukázali svoju malosť a z pozície sily ste znemožnili vykonávať poslanecký mandát časti opozičných poslancov, a preto som sa rozhodla aj ja, že beriem späť v mene všetkých predkladateľov svoj bod v programe pod číslom 64 a pod tlačou 1148.
Bugár, Béla, podpredseda NR SR (2016-10-19):
Nech sa páči, prezentujme sa a hlasujme. (Hlasovanie.) Prítomných 142 poslancov, za 140, 2 sa zdržali hlasovania. Konštatujem, že uznesenie sme schválili. Teraz budeme hlasovať o bode 50 schváleného programu, ktorým je druhé čítanie o návrhu poslancov Bastrnáka a Gála na vydanie zákona, ktorým sa mení a dopĺňa zákon č. 8/2009 Z. z. o cestnej premávke (tlač 212). Prosím teraz spoločného spravodajcu z výboru pre obranu a bezpečnosť pána podpredsedu Národnej rady Andreja Hrnčiara, aby hlasovanie uviedol. (Hlasovanie o návrhu poslancov Národnej rady Slovenskej republiky Tibora Bastrnáka a Gábora Gála na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 212.)
Laššáková, Jana, podpredsedníčka NR SR (2015-04-22):
Pani podpredsedníčka Jurinová, nech sa páči.
Kmec, Stanislav, poslanec NR SR (2016-12-07):
Pán predsedajúci, sme v treťom čítaní , otvorte, prosím, rozpravu.
Žiga, Peter, podpredseda NR SR (2024-01-10):
Pán poslanec Prostredník.
Číž, Miroslav, podpredseda NR SR (2015-12-01):
S reakciou pán poslanec Lipšic.
Marosz, Ján, poslanec NR SR (2018-10-23):
Ďakujem za slovo. V rozprave vystúpili dvaja poslanci. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Grendel, Gábor, podpredseda NR SR (2020-11-03):
Vážené panie poslankyne, vážení páni poslanci, pokračujeme v prerušenom rokovaní. Skôr ako budeme hlasovať o prerokovaných bodoch programu s procedurálnym návrhom pani poslankyňa Žitňanská.
Bastrnák, Tibor, poslanec NR SR (2017-10-10):
Vážený pán kolega, zase musím vyjadriť spokojnosť nad tým, že chválite tento zákon, čo pán minister doniesol. Ja to tiež viem len chváliť kvôli tomu, lebo keď za druhej Dzurindovej vlády pán minister zrazu doniesol kompletnú zmenu systému, tak ja som zachránil LSPP, hoci bol prísľub, že bude reorganizácia LSPP, lebo vedeli sme, že hoci, samozrejme, v celom zdravotníctve prvý musí byť pacient, na druhej strane efektívnosť je tiež veľmi dôležitá a vieme dobre zo štatistík, že LSPP po polnoci už menej bola využitá. A preto to vítam, lebo pán minister rieši celú túto vec kompletne, to znamená, že aj urgenty budú posilnené jednak finančne, iné bude, dúfam, že prejde ten zákon, ktorý v prvom čítaní príde, iné bude financovanie, bude to posilnené v každom prípade a celý systém zdravotníctvo už za tie roky napredoval tak, že fakt tento zákon už bol veľmi potrebný. Ja sa nebojím ani tých príplatkov, ktoré sú eventuálne za urgent alebo za LSPP, už aj doteraz bolo kvôli tomu, lebo vieme, že veľakrát aj systém je zneužívaný, a dúfam, že každý si na to zvykne a bude efektívne využívať. A ja si myslím, že tie výnimky, ktoré sú tam dané, pokryjú dosť širokú časť obyvateľstva, takže tí, ktorí naozaj potrebujú urgentnú pomoc, jako nebudú za to musieť platiť, to musíme v každom prípade vyzdvihnúť. Takže vítam tento návrh, ďakujem pánovi ministrovi za to, že priniesol sem do Národnej rady. A k tomu vášmu pozmeňováku chcem len toľko povedať, že keď pán minister to podporí a legislatívne je to čisté, tak my za MOST – HÍD nemáme s tým žiadny problém, aby sme to podporili. Ďakujem pekne.
Grendel, Gábor, podpredseda NR SR (2020-11-26):
Pán poslanec Kamenický, sa mi zdá, že bol skôr ako pán poslanec Pročko. Nie? Tak pán poslanec Pročko, nech sa páči. Tak, pán poslanec Kamenický, s procedurálnym.
Bugár, Béla, podpredseda NR SR (2018-10-24):
Takže nech sa páči. Pristúpime k hlasovaniu, aby sme vrátili tento návrh do druhého čítania. Prezentujme sa a hlasujme. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1019 – návrh na opakovanie druhého čítania.) (Hlasovanie.) Prítomných 134, za 74, proti 34, zdržalo sa 25 poslancov, 1 nehlasoval. Sme v druhom čítaní , preto otváram rozpravu v rámci druhého čítania. Pýtam sa, kto sa hlási do rozpravy. Ako jediný pán poslanec, dvaja, končím možnosť sa prihlásiť. Takže, pán poslanec Bublavý, nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov , tlač 1019 – opakované druhé čítanie.)
Petrák, Ľubomír, poslanec NR SR (2014-09-11):
Ďakujem pekne za slovo, pani podpredsedníčka. Vážené kolegyne, kolegovia, dovoľte, aby som v krátkosti uviedol návrh zákona. Prax poukázala na to, že niektoré ustanovenia súčasne platného znenia zákona z dôvodu nejednotnej aplikácie pripúšťajú rozdielny výklad. Zložitosť vyrubovania miestnych daní kladie na správcov daní zvýšenú náročnosť a neumožňuje im pružnejšie reagovať na zmeny zistené v daňovom konaní. S cieľom zabezpečenia nápravy vyššie uvedených nedostatkov sa v predloženom návrhu zákona navrhujú viaceré úpravy týkajúce sa správy miestnych daní. Rovnako tak úpravou prešlo aj ustanovenie predmetu dane za ubytovanie, ktoré priamo v zákone reaguje na požiadavky aplikačnej praxe rozšírením zoznamu ubytovacích zariadení: rodinný dom, byt v bytovom dome alebo rodinnom dome, alebo stavbe slúžiacej na viaceré účely. Ďalšou navrhovanou úpravou je rozšírené; rozšírenie a precizovanie predmetu dane zo stavieb pri stavbách hromadných garáží a stavbách hromadných garáží umiestnených pod zemou, kde sa precizuje predmet dane. Nemenej závažnou bola potreba upraviť ustanovenia miestneho poplatku za komunálne odpady a drobné stavebné odpady tak, aby jednoznačne bol vymedzený, aký druh odpadu môže obec na svojom území zaviesť – či už jednotlivo, alebo v kombinácii – a prijať nové splnomocňovacie ustanovenia. S cieľom posilniť právnu istotu daňovníkov sa navrhuje precizovať tiež uplatňovanie oslobodení pri dani z nehnuteľnosti. V úvodnom slove chcem pripomenúť, že uvedený návrh zákona bol prejednaný veľmi široko s odbornou verejnosťou. Bol konzultovaný s predstaviteľmi ZMOS a bol konzultovaný na Rade ZMOS. Ďalej bol konzultovaný s predstaviteľmi ministerstva financií, ministerstva pôdohospodárstva. A takisto bol konzultovaný s Generálnou prokuratúrou Slovenskej republiky tak, aby sa v maximálnej možnej miere obmedzila možnosť podávania protestov prokurátora pri schvaľovaní všeobecne záväzných nariadení obcami z dôvodu nejednotnej aplikácie a nejednotného výkladu znenia zákona. Verím, že všetky uvedené konzultácie a všetky zmeny, ktoré predkladáme v návrhu zákona, budú na prospech jednak samospráv, ktoré sú správcami miestnej dane, a teda miestnych daní a poplatkov, a takisto v prospech obyvateľov, ktorí sú ich platiteľmi, tým, že sa posilňuje právna istota tých, ktorí musia dane platiť. Pani predsedajúca, skončil som svoje úvodné vystúpenie.
Kvasnička, Marián, poslanec NR SR (2015-12-09):
Ďakujem veľmi pekne. Podnetné vystúpenie v každom ohľade, dá sa vnímať aj konfliktne, dá sa vnímať, ja napríklad, keď ma obviní niekto z katolicizmu, tak to beriem ako kompliment, hovorím to veľmi pozitívne, lebo sa za tú vieru nehanbím, ale o tom nechcem. Hovorili ste o právnych normách Európskej únie a dohodách a ľudskoprávnych konštruktoch. Treba ale si uvedomiť a myslím, že aj v tom, v tej formulácii tých našich dvoch teda návrhov sa to uvádza, že v etických a hodnotových otázkach sú štáty Európskej únie zvrchované, čiže ich judikatúra v takýchto otázkach nemusí nevyhnutne podliehať právu Európskej únie alebo nejakému takému globálnemu právnemu poriadku, to je jedna vec. Druhá vec je, pokiaľ hovoríte o sekulárnych princípoch, samozrejme, súhlasím, ale aj sekulárne princípy, si myslím, že nemôžu znamenať absenciu ohľadu na prirodzené právo. Absenciu ohľadu na zdravý rozum a na úctu k životu, a dokonca si myslím, že aj všetky judikatúry, pokiaľ sú humanistické, s týmto rátajú. Čiže sekulárny neznamená, že nerešpektujem, a v našom prípade o to viac, že sme židovsko-kresťanská civilizácia, tak ja myslím, že o tomto vôbec nemusíme diskutovať. No a pokiaľ ide o ten holokaust, Jožko Mikloško mi to trošku zobral z jazyka. Ja si myslím, že ten trend, ktorým sa Európa uberá pod tlakom či Leninových bratrancov, alebo neoliberálnych snáh, to je skutočný holokaust. Naozaj tie štatistiky sú zúfalé a podľa mňa nedá sa to celkom, ani ako hovoril kolega Jarjabek, celkom redukovať len na rozhodovanie... (Prerušenie vystúpenia časomerom.)